
Решението на окръжен съд Благоевград е влязло в сила на 08.06.2020г. аз получих писмо с решението на 12.06.20г., подадох молба за издаване на препис и получих същия на 17.06.20г. . Не можах да разбера колко дни имам за ново обжалване, мога ли да обжалвам сам без адвокат и ако не дали имам право на безплатен служебен защитник. Аз съм пенсионер поболест с 50% инвалидност и до миналия месец получавах пенсия от 660 лв.. Този месец на 15.06.20г. бях на ТЕЛК комисия, която удължи срока на ТЕЛК с 3 (три) години и подадох документи в социалното, но от опит знам че от 2 до 3 месеца няма да получавам пенсия докато не излезне решението. И по точно за последно взех пенсия на 07.05.20г и мисля че ще получа пари (ако бъда одобрен) около август месец. Благодаря Ви предварително за отговорите.


 

Помощ за обжалване на потвърдена присъда от Възивен Съд до Върховен касационен съд.
===================================================================================

 

Препоръчително е да предоставите решението на адвокат, който да го прегледа, тъй като посочвате на едно място, че е влязло в сила, а на друго – че искате да го обжалвате. Решения, които са влезли в сила, не подлежат на обжалване, а само на отмяна на основанията, посочени в Гражданскопроцесуалния кодекс.  

В случай че решението не е влязло в сила, същото може да се обжалва в едномесечен срок от датата на връчване му. Касационната жалба следва да бъде съставена от адвокат и да бъде подписана от него. Можете да подадете молба до съда за определянето на служебен защитник, в случай че не разполагате с парични средства, поземлени имоти, повече от един апартамент, банкови сметки и пр. В деловодството на съда има бланки на декларация относно имущественото Ви състояние, която следва да попълните и да представи доказателства от НОИ, копия на нотариални актове и пр. 


Поздрави,  

адв. Николина Митова  

тел. 0898 303092




Благоря Ви


